Na podlagi 56. člena Zakona o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617 in 13/18) in 16. člena Statuta Občine Makole (Uradno glasilo slovenskih občin, št. 2/2007, 45/2014 in 64/2016) je Občinski svet občine Makole na svoji redni seji, dne sprejel

**O D L O K**

**o ustanovitvi proračunskega sklada za nabavo gasilskega vozila**

1. člen

S tem odlokom se ustanovi proračunski sklad za nabavo gasilskega vozila (v nadaljevanju: proračunski sklad).

Proračunski sklad je evidenčni račun v okviru proračuna Občine Makole, ki ga odpre Občina Makole zaradi ločenega vodenja prejemkov in izdatkov z namenom zbiranja sredstev za nabavo gasilskega vozila.

2. člen

Proračunski sklad se ustanovi za čas financiranja investicije v nabavo gasilskega vozila z opremo.

Proračunski sklad preneha, na način in po postopku, kot to določa zakon, ki ureja javne finance.

3. člen

Viri sredstev so

* viri, ki jih predvideva zakon, ki ureja javne finance;
* donacij pravnih in fizičnih oseb;
* prispevkov od izvedbe dobrodelnih prireditev..

Vir sredstev proračunskega sklada so tudi prejemki od upravljanja s prostimi denarnimi sredstvi proračunskega sklada (obresti).

Pravice in obveznosti sofinancerjev se urejajo s pogodbo.

Viri sredstev opredeljeni v tem členu odloka so namenski in se lahko uporabljajo le za namene, določene v tem odloku.

4. člen

Za izvrševanje nalog proračunskega sklada je pristojen župan. Naloge proračunskega sklada določa Občinski svet na lastno pobudo ali na predlog župana. Župan poroča občinskemu svetu o izvrševanju proračunskega sklada v polletnem poročilu ter pri zaključnem računu proračuna.

5. člen

Obveznosti proračunskega sklada se pokrivajo iz sredstev sklada.

Izplačila v breme proračunskega sklada se lahko izvajajo do višine razpoložljivih sredstev proračunskega sklada.

Neporabljena sredstva na računu proračunskega sklada na koncu tekočega leta se prenesejo v prihodnje leto.

6. člen

Po prenehanju proračunskega sklada se neporabljena finančna sredstva vrnejo v proračun Občine Makole.

7. člen

Ta odlok začne veljati osmi dan po objavi v Uradnem glasilu slovenskih občin.

Številka:

Makole, dne Franc Majcen

Župan

Občine Makole